Den Vest-Sjællandske Avis, 1823-03-25
Nyeste Post-Efterretninger. Den udenlandske Post er ankommen og beretter fra Amsterdam: at paa Børsen bliver det der hver Dag flauere med Statspapirerne og at Kornpriserne ere stegne, og fra Hamborg under 21de Marts meldes: at der fandt paa den Dag slet ingen Omsætning Sted med de udenlandske Statspapirer. Aarsagen dertil er indlysende, thi Krigen imellem Frankerige og Spanien er nu afgjort. Hertugen af Angouleme modtog den 14de Marts Afskedsbesøg af Hertugerne af Orleans og Bourbon. Strax derpaa gjorde hele Ministeriet ham sin Opvartning og Præsidenten for Conseilet forblev en halv Time hos ham. Hertugen er den 15de Marts om Eftermiddagen Kl. 6 afreist fra Paris. J Wien har man det Rygte, at der skal ankomme til hans Hovedqvarteer Commissarier fra de tre Fastlands-Magter, som ere allierede med Frankerige. Man forsikrer, at Hertuginden vil opholde sig i Bourdeaux den hele Tid igiennem hvori Feldtoget varer. - Hs. Majestæt har sagt til en Deputation fra denne Stad, som havde Audience hos ham: For ni Aar siden saae De min Brodersøn hos sig som Deres Befrier; jeg haaber De vil snart see ham som Fredsstifter. – Man forventer en Communication i de Deputeredes Kammer fra Regieringens Side, om Krigens Udbrud. Den er imidlertid foreløbigen bleven forkyndet i Journal des Debats med følgende Ord: De Besværligheder, som ere uadskillelige fra en Krig med Spanien, blive for almindelig følte, og for rigtig bedømte, til at vi skulde forkynde det uden inderlig Følelse af Smerte: at de sidste Forhaabninger og Freden ere nu ogsaa næsten forsvundne; dog vil vor billige Kummer blive formildet ved den Overbeviisning, at vi ved at trække Sværdet ud af Skeden, kun opfylde en National-Pligt og Ærens Fordringer. Man har forsøgt alt mueligt for at aflokke det revolutionaire Spanien blot et eneste Beviis paa dets Ønske om at giøre Ende paa de Udsvævelser, som forurolige Curopa og sætte Frankerige i Fare. Talen var ikke om at bringe et Offer af de liberale Jnstitutioner eller og fremmed Mellemkomst, eller, med eet Ord, om noget, som kunde skade Spaniens Jnterresse eller saare dets Ære. Der blev blot forlangt, at disse vildledede Mennesker, istedet for en ødelæggende Handlemaade uden Formaal og uden Grændser, vilde sætte hiin uafhængige Action af Kongedømmet, som er den levende Kilde til det monarkiske Societet. Den Spanske Friehed blev blot opfordret til at erkiende Legitimitetens Rettigheder; men den har afslaget det. Den er saaledes ikke Friehed længer. Jntet Slør tilhyller mere Anarchiets Træk Jngen Skaansel moderer dets Raserie; ingen venskabelig eller fredelig Stemme kan standse dets Fremskridt. Ligesaa unægtelige som uretfærdige Begivenheder have beviist Kong Ferdinands Fangenskab. Det er indlysende, at Factionen har besluttet sig til at slæbe sin kronede Fange bort med sig, og Forslaget til at berøve ham selv Skyggen af Kongeværdigheden, finder ingen Hindring mere, uden i Frygten for at aabne Mængdens Øine om Tingenes sande Tilstand. Men hvilket forstandigt Menneske, hvilken oplyst Nation kan endnu længere blive blendet af dette Skyggebillede af et Kondedømme? Hvem kan tvivle paa, at Kongen er ligesaa fuldstændig fængslet, som om han virkelig har de Lænker, hvormed hans Ministre true ham, men lader os vel lægge Mærke til hvorfra det Onde reiser sig. De Revolutionaire uden for Spanien have meddeelt deres Forbundne Løsnet og en blind Modstand, for at giøre Fornuftens og Loyalitetens Bestræbelser frugtesløse. De ville opoffre Spanien, de haabe formedelst Krigslykkens Forandring at styrte deres eget Fædreneland omkuld. Dette Haab vil ikke gaae i Opfyldelse. Den øiensynlige og unægtelige Existence af Revolutionen af 1793 Jacobinismen, i Spaniens Raadslagning vil udentvivl forene alle Regieringer til et fælleds Ønske, at holde en uforsonlig Fiende i Tømme, hvis Excesser de kunne erindre sig. Dette vil være den nødvendige Følge af de sidste Begivenheder i Madrid. Det vil i det mindste forskaffe den sørgelige Fordeel, at retfærdiggiøre Frankerigs Forsigtighed og de Forholdsregler, som det maae tage for sin egen Sikkerhed. De Franske Blade af Modparthiet slutte sig til af disse Ord, at udenlandske Armeer ere bestemte til at holde de Franske Revolutionaire i Tømme, imedens den Franske Armee er beskiæftiget med Spanien. Disse Begivenheder i Spanien hvorpaa der hentydes i Journal des Debats ere følgende: Alt der har faaet en anden Forandring. Kongen og hans Familie have beqvemmet sig til d. 10de eller 11te til at afreise fra Madrid, men ikke til Badajos men til Sevilla som ligger meere paa Veien til Cadix. De Cortes ville følge efter ham den 15de. Hs. Majestæt har ladet anmelde for dem: at han har valgt Sevilla til sit Opholdsted. Det blev i samme Møde besluttet at alle Kostbarheder skulle i samme Øieblik bringes bort fra Klosterne og Kirkerne.